Turinys

# Naujos eilutės pradėjimas langelyje

## Naujos eilutės pradėjimas „LibreOffice“ skaičiuoklės dokumento langelyje

Jei skaičiuoklės langelyje norite pradėti naują eilutę, paspauskite klavišus Command Vald+Įvesti.

Ši klavišų kombinacija veiks tik tuomet, kai žymeklis yra langelyje, o ne įvesties eilutėje. Tad pirmiausia dukart spustelėkite langelį, tuomet kartą spustelėkite žymekliui nustatyti ten, kur norite pradėti naują eilutę.

Naujos eilutės ženklo galima ieškoti paieškos ir keitimo dialogo lange naudojant reguliarųjį reiškinį \n. Į teksto formulę naują eilutę galima įterpti naudojant teksto funkciją CHAR(10).

## „LibreOffice“ skaičiuoklės dokumentų langelių formatavimas automatiniam teksto laužymui

1. Pažymėkite langelius, kuriuose naujos teksto eilutės turėtų būti pradedamos automatiškai.

2. Pasirinkite komandą Formatas → Langeliai ir atverkite kortelę Lygiuotė.

3. Pažymėkite parinktį Automatinis teksto laužymas.

   Kad tekstas būtų automatiškai laužomas XLS dokumentuose, norimoms eilutėms turi būti nustatytas optimalus aukštis.

## Naujos eilutės pradėjimas „LibreOffice“ teksto dokumentų lentelėse

Jei norite pradėti naują eilutę lentelėje teksto dokumente, tiesiog paspauskite klavišą Įvesti.

Renkant tekstą nauja eilutė bus automatiškai pradedama kaskart pasiekus langelio kraštą.

Susijusios temos

Lygiuotė