Turinys

# Vartotojo aprašytos funkcijos

Vykdydami šiuos žingsnius „LibreOffice“ Skaičiuoklėje galite pritaikyti vartotojo aprašytas funkcijas:

- Aprašyti funkcijas galite naudodamiesi Basic-IDE. Šis metodas reikalauja pagrindinių programavimo žinių.

- Funkcijas galite programuoti kaip Pridėtinius priedus. Šis metodas reikalauja pažangesnių programavimo žinių.

## Funkcijos aprašymas naudojantis „LibreOffice Basic“

1. Pasirinkite Priemonės → Makrokomandos → Taisyti makrokomandas.

2. Matysite „Basic IDE“.

3. Objektų katalogo lange dukart spustelėkite modulį, kur norite įrašyti makro komandą.

4. Įveskite funkcijos kodą. Šiame pavyzdyje apibrėžiama funkcija VOL(a; b; c), kuri apskaičiuoja stačiakampio gretasienio tūrį, kai duoti jo briaunų ilgiai a, b ir c:

        Function VOL(a, b, c)
            VOL = a*b*c
        End Function

- Užverkite Basic-IDE langą.

  Funkcija automatiškai įrašoma pasirinktame modulyje. Jei pritaikote funkciją skaičiuoklės dokumente, kuris naudojamas kitame kompiuteryje, tai galite nukopijuoti funkciją į skaičiuoklės dokumentą, kaip aprašyta kitoje dalyje.

## Funkcijų kopijavimas į dokumentą

Antroje „Funkcijos aprašymas naudojantis „LibreOffice Basic“ Makrokomandų dialogo lang) dalyje spustelėkite Taisyti. Numatyta, kad Makrokomanda iš laukelyje yra pažymėta Naudotojo makrokomandos → Įprastas→ Modulis 1. Biblioteka Įprastas yra vartotojo kataloge.

Jei norite kopijuoti vartotojo aprašytas funkcijas į Skaičiuoklės dokumentą:

1. Pasirinkite Priemonės → Makrokomandos → „Basic“.

2. Makrokomanda iš dalyje pažymėkite Naudotojo makrokomandos → Standard → Module1 ir spustelėkite Taisyti.

3. Basic-IDE lange pažymėkite vartotojo aprašytos funkcijos šaltinį ir jį nukopijuokite.

4. Užverkite Basic-IDE langą.

5. Pasirinkite Priemonės → Makrokomandos → Tvarkyti makrokomandas → LibreOffice Basic.

6. Makrokomanda iš dalyje pažymėkite (Skaičiuoklės dokumento pavadinimas) → Standard → Module1 ir spustelėkite Taisyti.

7. Įdėkite, ką nukopijavote į Basic-IDE lauką.

## Vartotojo aprašytų funkcijų naudojimas „LibreOffice“ Skaičiuoklėje

Jei apibrėžėte funkciją VOL(a; b; c) pagrindiniame IDE, galite ją taikyti kaip ir kitas sukurtas „LibreOffice“ skaičiuoklės funkcijas.

1. Atverkite skaičiuoklės dokumentą ir įveskite funkcijos parametrus a, b ir c į langelius A1, B1 ir C1

2. Užveskite žymeklį ant norimo langelio ir įveskite:

   =VOL(A1;B1;C1)

3. Funkcija įvertinta ir rezultatą pamatysite pasirinktame langelyje.

Susijusios temos

Skaičiavimas skaičiuoklės dokumente

Formulių įvedimas

Pitono skriptų iškvietimas iš „Basic“