Turinys

# Naujas dokumentas

Hipersaito dialogo lango kortelėje Naujas dokumentas galima sukurti saitą į naują dokumentą ir tuo pačiu sukurti naująjį susietą dokumentą.

Jei norite tai atlikti…

Standartinėje mygtukų juostoje spustelėkite mygtuką Hipersaitas, tada – Naujas dokumentas.

## Naujas dokumentas

Šioje srityje nurodomas naujojo dokumento failo vardas, kelias ir tipas.

### Taisyti dabar

Kai pažymėta ši parinktis, naujas dokumentas sukuriamas ir iškart atveriamas taisymui.

### Taisyti vėliau

Pažymėjus šią parinktį, naujas dokumentas bus sukurtas, bet iškart neatvertas.

### Failas

Įveskite failo, kuris turės būti atvertas spustelėjus hipersaitą, URL adresą.

### Parinkti aplanką

Atveriamas aplanko parinkimo dialogo langas, kuriame galima parinkti failo vietą.

### Failo tipas

Nurodomas naujojo dokumento tipas.

### Kitos nuostatos

#### Kadras

Įveskite arba iš sąrašo parinkite kadrą, kuriame turi būti atveriamas hipersaito rodomas failas. Jei šį lauką paliksite tuščią, susietas failas bus atveriamas veikiamajame naršyklės lange.

#### Forma

Nustatoma, ar hipersaitas įterpiamas kaip tekstas, ar kaip mygtukas.

#### Įvykiai

Atveriamas makrokomandų priskyrimo dialogo langas, kuriame įvykiams „pelės žymeklis virš objekto“ ar „hipersaito aktyvinimas“ galima priskirti atskirus programinius kodus.

#### Tekstas

Nurodomas matomas hipersaito tekstas arba mygtuko etiketė.

#### Pavadinimas

Čia galima įvesti hipersaito pavadinimą. „LibreOffice“ programa jį įterps kaip gairės NAME reikšmę.