Turinys

# Makrokomanda

Nurodoma makrokomanda, vykdytina spustelėjus paveikslą, kadrą ar OLE objektą.

Jei norite tai atlikti…

Pasirinkite komandą Formatas → Paveikslas → Savybės ir atverkite kortelę Makrokomanda.

Pasirinkite komandą Formatas → Kadras arba objektas → Savybės ir atverkite kortelę Makrokomanda.

Pasirinkite Priemonės → Autotekstas → Autotekstas (mygtukas) → Makrokomanda.

Pasirinkite Priemonės → Paveikslo žemėlapis → atverti kontekstinį meniuMakrokomanda.

Pasirinkite komandą Formatas → Rašmenys, atverkite kortelę Hipersaitas ir spustelėkite mygtuką Įvykiai.

## Įvykis

Išvardijami įvykiai, kurie gali paleisti makrokomandą. Šiame sąraše bus tik pažymėtam objektui tinkami įvykiai.

Lentelėje žemiau išvardinti objektų tipai ir įvykiai, galintys paleisti makrokomandą:

Įvykis | Įvykio priežastis | OLE objektas | Paveikslas | Kadras | Autotekstas | Jautrios paveikslo sritys | Hipersaitas
--- | --- | --- | --- | --- | --- | --- | ---
Objekto spustelėjimas | objektas pažymimas | ✓ | ✓ | ✓ |  |  |
Pelės žymeklis virš objekto | pelės žymeklis užvedamas virš objekto | ✓ | ✓ | ✓ |  | ✓ | ✓
Hipersaito aktyvinimas | spustelimas objektui priskirtas hipersaitas | ✓ | ✓ | ✓ |  |  | ✓
Pelės žymeklis palieka objektą | pelės žymeklis nuvedamas nuo objekto | ✓ | ✓ | ✓ |  | ✓ | ✓
Sėkmingas paveikslo įkėlimas | paveikslas sėkmingai įkeliamas |  | ✓ |  |  |  |
Nutrauktas paveikslo įkėlimas | paveikslo įkėlimas nutraukiamas naudotojo (pavyzdžiui, kai vyksta siuntimas) |  | ✓ |  |  |  |
Nepavykęs paveikslo įkėlimas | paveikslas sėkmingai neįkeliamas |  | ✓ |  |  |  |
Raidžių ir skaitmenų įvedimas | įvedamas tekstas |  |  | ✓ |  |  |
Neraidinių ir neskaitinių rašmenų įvedimas | Įvedami nespausdinami rašmenys, pavyzdžiui, tabuliavimo ženklai ar eilučių lūžiai |  |  | ✓ |  |  |
Kadro dydžio keitimas | keičiamas kadro dydis |  |  | ✓ |  |  |
Kadro perkėlimas | kadras perkeliamas |  |  | ✓ |  |  |
Prieš įterpiant autotekstą | prieš tai, kai bus įterptas autotekstas |  |  |  | ✓ |  |
Įterpus autotekstą | po to, kai buvo įterptas autotekstas |  |  |  | ✓ |  |

Apie įvykius, susietus su valdikliais formose, skaitykite skyriuose apie valdiklių savybes arba formos savybes.

## Priskirtas veiksmas

Čia rodomos makrokomandos, paleidžiamos įvykus atitinkamiems įvykiams.

Kai kuriuos kadrų įvykius galima susieti su funkcija, kuri lemia, ar įvykis bus apdorotas „LibreOffice Writer“ programos, ar funkcijos. Daugiau skaitykite „LibreOffice Basic“ žinyne.

### Makrokomanda iš

Sąraše rodoma „LibreOffice“ programa ir visi atverti „LibreOffice“ dokumentai. Šiame sąraše pasirinkite, iš kur norėsite įkelti makrokomandą.

### Esamos makrokomandos

Čia išvardijamos galima makrokomandos. Pažymėkite makrokomandą, kurią norite priskirti pažymėtam įvykiui, ir spustelėkite mygtuką Priskirti.

## Priskirti

Pažymėta makrokomanda priskiriama pažymėtam įvykiui.

## Šalinti

Panaikinama pažymėto įrašo makrokomandos ir įvykio sąsaja.