Turinys

# XML failų formatai

Pagal numatytąsias nuostatas „LibreOffice“ programoje failai įrašomi „OpenDocument“ failų formatu.

„OpenDocument“ failų formatas (ODF) – tai standartizuotas failų formatas, naudojamas daugelyje kompiuterių programų. Daugiau apie šį failų formatą galima paskaityti „Wikipedia“ straipsnyje: wikipedia.org/wiki/OpenDocument.

## „OpenDocument“ failų formatų pavadinimai

„LibreOffice“ programose naudojami šie failų formatai:

Dokumento formatas | Failo prievardis
--- | ---
ODF teksto dokumentas | *.odt
ODF teksto šablonas | *.ott
ODF pagrindinis dokumentas | *.odm
ODF pagrindinio dokumento šablonas | *.otm
HTML dokumentas | *.html
HTML dokumento šablonas | *.oth
ODF skaičiuoklės dokumentas | *.ods
ODF skaičiuoklės šablonas | *.ots
ODF grafikos dokumentas | *.odg
ODF grafikos šablonas | *.otg
ODF pateiktis | *.odp
ODF pateikties šablonas | *.otp
ODF formulių dokumentas | *.odf
ODF duomenų bazė | *.odb
„LibreOffice“ plėtinys | *.oxt

HTML formatas nėra „OpenDocument“ formatas.

Failų formato, skirto tik diagramoms, pavadinimas yra „ODF diagrama“, jo failo prievardis yra *.odc, tačiau šiuo metu šis formatas nenaudojamas.

## „OpenDocument“ formato plėtojimas

„OpenDocument“ formatas nuolat plėtojamas.

ODF versija | OASIS patvirtinimo data | Pirmoji suderinama programos versija
--- | --- | ---
ODF 1.0 | 2005-05-01 | OpenOffice.org 1.1.5 arba StarOffice 7
ODF 1.1 | 2007-02-02 | OpenOffice.org 2.2 arba StarOffice 8 Update 4
ODF 1.2 | 2011-09-30 | OpenOffice.org 3, StarOffice 9, Oracle Open Office
ODF 1.2 Išplėstinis (suderinamumo veiksena) | — | LibreOffice 3.5
ODF 1.2 Išplėstinis | — | OpenOffice.org 3.2 arba StarOffice 9.2
ODF 1.3 | TBD | LibreOffice 7.0
ODF 1.3 Išplėstinis | — | LibreOffice 7.0

Dabartinėje versijoje galima pasirinkti įrašymą ODF 1.2 arba ODF 1.0/1.1 formatais (siekiant atgalinio suderinamumo). Pasirinkite „LibreOffice“ - Preferences Priemonės - Parinktys - Įkėlimas/Įrašymas - Bendrosios ir ODF formato versiją.

Jei norite nustatyti kitokį failų formatą numatytuoju, pasirinkite LibreOffice → Parinktys Priemonės → Parinktys → Įkėlimas ir įrašymas → Bendrosios parinktys. Šiame lange galima parinkti norimą formatą kiekvienam „LibreOffice“ dokumentų tipui.

## XML failų struktūra

„OpenDocument“ formato dokumentai iš tiesų yra suglaudinti pakai, kurių viduje yra XML failai. Kad šiuos XML failus galėtumėte peržiūrėti, tiesiog išpakuokite „OpenDocument“ failą pakavimo programa, tarsi tai būtų *.zip pakas. „OpenDocument“ failų viduje yra šie failai ir aplankai:

1. Dokumento tekstinis turinys yra faile content.xml.

   Pagal numatytąsias nuostatas tekstas faile content.xml įrašomas be informacijos apie formatavimo elementus –įtraukas ar eilučių lūžius – šitaip sutrumpinamas dokumento įrašymo ir atvėrimo laikas. Įtraukų ir eilučių lūžių įrašymą galima įgalinti sudėtingesnėje programos sąrankoje, parinkties /org.openoffice.Office.Common/Save/Document PrettyPrinting reikšmę pakeitus į true.

2. Faile meta.xml yra dokumento metaduomenys, kuriuos įvedate lange Failas → Savybės.

   Jei dokumentą įrašysite su slaptažodžiu, failas meta.xml nebus apsaugotas.

3. Faile settings.xml įrašomos papildomos dokumento nuostatos.

4. Faile styles.xml įrašoma informacija apie dokumente pritaikytus stilius, kurie programoje rodomi Stilių polangyje.

5. Faile meta-inf/manifest.xml aprašoma XML failo struktūra.

Supakuotame dokumento faile gali būti ir daugiau failų ar aplankų.

## XML formatų aprašas

Išsamius „OpenDocument“ formatų aprašus galima rasti tinklalapyje www.oasis-open.org.

Susijusios temos

Dokumentų atvėrimas

Dokumentų įrašymas

„Microsoft Office“ dokumentų tipų sąsajų keitimas

Dokumentų konvertavimo vediklis