Turinys

# Ribų užrašymas

### Kaip užrašyti ribas sumos ar integralo reiškiniui?

Tarkime, teksto dokumente žymeklio vietoje reikia užrašyti sumos reiškinį „suma s^k, kai k kinta nuo 0 iki n“.

1. Choose Insert - OLE Object - Formula Object.

   Pasirodys Math formulių rengyklės sąsaja su ženklų polangiu kairėje.

2. Iš išskleidžiamojo sąrašo ženklų polangio viršuje pasirinkite ženklų grupę Veiksmų su sekomis ir integravimo ženklai.

3. Apatinėje ženklų polangio dalyje spustelėkite piktogramą Suma.

4. Taip pat spustelėkite viršutinės ir apatinės ribos piktogramą, kad pridėtumėte vietaženklius riboms.

5. Komandų polangyje bus pažymėtas pirmasis vietaženklis, tad jau galima įvesti apatinę ribą:

   k = 0

6. Paspaudę klavišą F4 pažymėkite kitą vietaženklį, tuomet įveskite viršutinę ribą:

   n

7. Paspaudę klavišą F4 pažymėkite kitą vietaženklį, tuomet įveskite dėmens reiškinį:

   s^k

8. Formulė baigta. Spustelėkite teksto dokumente bet kur už formulės ribų, kad užvertumėte formulių rengyklę.

Tokiu pačiu būdu galima surinkti ir integralo reiškinį su ribomis. Ženklų polangyje spustelėjus piktogramą, atitinkama formulės komanda įterpiama komandų polangyje. Jei žinote tikslias reikiamas komandas, formulės tekstą galima rinkti tiesiai komandų polangyje.

1. Choose Insert - OLE Object - Formula Object.

2. Spustelėkite komandų polangyje ir surinkite tokį tekstą:

   int from{a} to{b} f(x)`dx

   Tarp „f(x)“ ir „dx“ įterptas siauras tarpas – jį taip pat galima įterpti ir iš ženklų polangio: iš išskleidžiamojo sąrašo polangio viršuje pasirinkite ženklų grupę Simbolio padėtys, tuomet spustelėkite piktogramą Siauras tarpas.

Jei netinka raidžių „f“ ir „x“ šriftas, pasirinkite komandą Formatas → Šriftai ir nustatykite kitokius šriftus. Kad parinkti šriftai būtų taikomi visoms naujai rašomoms formulėms, spustelėkite mygtuką Numatyta.

Jei formulę įterpsite teksto eilutėje, dėl ribų padidės eilutės aukštis. Pasirinkus komandą Formatas → Teksto veiksena ribos bus rašomos šalia sumos ar integralo ženklo, šitaip sumažinant teksto eilutės aukštį.

Susijusios temos

Integralo ir sumos ribų pavyzdys