Turinys

# Hipersaitų įterpimas

Hipersaitą galima įterpti dviem būdais: kaip tekstą arba kaip mygtuką. Abiem atvejais matomas tekstas gali būti kitoks, nei URL adresas.

Nustatykite žymeklį toje dokumento vietoje, kurioje norite įterpti hipersaitą, arba pažymėkite tekstą, kurį norite susieti hipersaitu. Iš meniu Įterpimas pasirinkite komandą Hipersaitas. Taip pat galima spustelėti hipersaito mygtuką Standartinėje mygtukų juostoje. Bus atvertas hipersaito dialogo langas.

- Jei norite, kad hipersaitas rodytų į konkrečią eilutę teksto dokumente, pirmiausia toje eilutėje įterpkite žymelę (Įterpimas → Žymelė).

- Jei norite, kad hipersaitas rodytų į konkretų langelį skaičiuoklės dokumente, pirmiausia priskirkite tam langeliui pavadinimą (Lakštas → Pavadintos sritys ir reiškiniai → Nurodyti pavadinimą).

Hipersaitus taip pat galima įterpti tempiant objektus iš žvalgiklio. Hipersaitai gali rodyti į nuorodas, antraštes, paveikslus, lenteles, objektus, aplankus ar žymeles.

Jei tekste norite įterpti hipersaitą, rodantį į lentelę, tos lentelės įrašą iš žvalgiklio tempkite į norimą vietą tekste. Prieš tai žvalgiklyje turi būti aktyvinta įterpimo hipersaitu tempimo veiksena.

Susijusios temos

Santykiniai ir absoliutieji hipersaitai

Įterpiamos kryžminės nuorodos