Turinys

# Duomenų bazės stulpelių įterpimas

Visi pažymėto įrašo laukai įterpiami į dokumentą ties žymeklio vieta. Mygtukas matomas tik teksto ir skaičiuoklės dokumentuose.

Duomenis į tekstą

Duomenų šaltinio polangyje pažymėkite įrašą, kurį norite įterpti į dokumentą, ir spustelėkite mygtuką Duomenis į tekstą. Įrašas bus įterptas dokumente ties žymeklio vieta, o kiekvieno įrašo lauko turinys įdėtas į atskirą stulpelį. Galima pažymėti ir keletą įrašų bei vienu kartu juos įterpti į dokumentą spustelėjus mygtuką Duomenis į tekstą. Tuomet kiekvienas įrašas bus įdėtas į atskirą eilutę.

Duomenų šaltinio polangyje pažymėkite įrašus, kuriuos norite įterpti į dokumentą, ir spustelėkite mygtuką Duomenis į tekstą arba nutempkite duomenis iš duomenų šaltinio polangio į dokumentą. Bus atvertas Duomenų bazės stulpelių įterpimo dialogo langas. Jame pasirinkite, kaip įterpti duomenis – lentele, laukais ar tekstu.

Parinktys, kurias nustatysite Duomenų bazės stulpelių įterpimo dialogo lange, bus įrašytos ir vėl naudojamos kitą kartą atvėrus šį langą. Šitaip įrašytos parinktys nėra priklausomos nuo duomenų bazės, o įrašyti galima iki 5 duomenų bazių parinktis.

Jei duomenys į dokumentą įterpiami lentele, lentelės savybės nėra įrašomos dokumente kartu su duomenimis. Jei pasinaudosite Automatinio formatavimo funkcija lentelei formatuoti, „LibreOffice“ programa įsimins pasirinktą formatą. Tas pats formatas bus naudojamas, kai vėl įterpsite duomenis lentele, nebent prieš tai parinktis pakeistumėte.