Turinys

# Pataisos

Čia nustatoma, kaip dokumente vaizduojamos pataisos.

Jei teksto ar skaičiuoklės dokumente norite žymėti ar rodyti pataisas, pasirinkite komandą Taisa → Sekti taisymus → Žymėti pataisas arba Taisa → Sekti taisymus → Rodyti pataisas.

Jei norite tai atlikti…

Atverkite teksto dokumentą, pasirinkite LibreOffice → Parinktys Priemonės → Parinktys → „LibreOffice“ tekstų rengyklė → Pataisos.

## Teksto rodymas

Nustatomos žymimų pataisų rodymo parinktys. Kiekvienam pataisų tipui galima parinkti teksto rodymo būdą ir spalvą. Peržiūros laukelyje galima matyti, kaip atrodys tekstas pritaikius pasirinktas nuostatas.

### Įterpimai. Požymiai

Nustatoma, kaip bus rodomas į dokumentą įterptas tekstas.

### Šalinimai. Požymiai

Nustatoma, kaip bus rodomas iš dokumento pašalintas tekstas. Jei žymimi teksto šalinimai, pašalintas tekstas vis tiek bus rodomas dokumente, bet su pasirinktu požymiu, pavyzdžiui, perbrauktas.

### Pakeisti požymiai. Požymiai

Nustatoma, kaip dokumente bus atvaizduojami teksto požymių pakeitimai. Tokių pakeitimų pavyzdžiai – pusjuodžio šrifto stiliaus, kursyvo pritaikymas, pabraukimas.

### Spalva

Kiekvienam žymimų pataisų tipui galima parinkti spalvą. Jei vietoj spalvos pažymėsite sąlygą Pagal autorių, spalvą kiekvieno autoriaus pataisoms automatiškai parinks „LibreOffice“ programa.

## Pakeistos eilutės

Kad aiškiau matytųsi, kuriose teksto eilutėse buvo atlikti pakeitimai, galima nurodyti žymę, kuri bus rodoma kairiojoje arba dešiniojoje paraštėje ties pakeistomis eilutėmis.

### Žymė

Nustatoma ar ir kaip dokumente žymėti eilutes, kuriose yra pataisų. Žymės gali būti rodomos visada kairiojoje arba visada dešiniojoje paraštėje, taip pat išorinėje arba vidinėje paraštėje.

### Spalva

Nurodoma pakeistų eilučių žymės spalva.

### Peržiūros laukas

Rodoma parinktų nuostatų rezultato peržiūra.