Turinys

# Makrokomandų įrašymas

„LibreOffice“ programoje galima įrašyti tekstų rengyklėje „Writer“ ir skaičiuoklėje „Calc“ klaviatūra ir pele vykdomas komandas.

1. Atverkite dokumentą, kuriame norite įrašyti makrokomandą.

2. Pasirinkite komandą Priemonės → Makrokomandos → Įrašyti makrokomandą.

   Jei komandos Priemonės → Makrokomandos → Įrašyti makrokomandą nėra meniu, patikrinkite, ar įgalintas makrokomandų įrašymas. Tai padaryti galima lange LibreOffice → Parinktys Priemonės → Parinktys → LibreOffice → Kitos parinktys.

   Pasirodys mažas įrašymo dialogo langas vos su vienu mygtuku Stabdyti įrašymą.

3. Dokumente atlikite veiksmus, kuriuos norite įrašyti.

   Jei įrašymo metu norėsite panaikinti objekto žymėjimą, atlikite tai paspaudę grįžimo klavišą. Žymėjimo panaikinimo spustelėjus pele šiuo metu negalima įrašyti makrokomandose.

4. Spustelėkie mygtuką Stabdyti įrašymą.

   Atveriamas makrokomandų dialogo langas, kuriame galima įrašyti ir įvykdyti makrokomandą.

   Jei norite nutraukti veiksmų įrašymą ir neįrašyti makrokomandos, įrašymo dialogo lange spustelėkite užvėrimo mygtuką.

5. Jei norite įrašyti makrokomandą, pirmiausia sąraše Įrašyti makrokomandą pasirinkite objektą, kuriame norite įrašyti makrokomandą.

6. Jei makrokomandą norite įrašyti naujoje bibliotekoje ar naujame modulyje, spustelėkite mygtuką Nauja biblioteka arba Naujas modulis ir įveskite bibliotekos ar modulio pavadinimą.

7. Įveskite makrokomandos pavadinimą laukelyje Makrokomandos pavadinimas. Pavadinime nenaudokite „Basic“ kalbos reikšminių žodžių.

8. Spustelėkite mygtuką Įrašyti.

## Makrokomandų įrašymo ribojimai

Šių veiksmų negalima įrašyti makrokomandose:

- langų atvėrimas;

- veiksmai, atliekami kitame lange, negu buvo pradėtas makrokomandos įrašymas;

- perėjimas tarp langų;

- veiksmai, nesusiję su dokumento turiniu (pavyzdžiui, programos parinkčių, sąrankos keitimas, makrokomandų tvarkymas);

- atranka įrašoma tik žymint elementus klaviatūra, bet ne pele;

- makrokomandų įrašymas galimas tik tekstų rengyklėje „Writer“ ir skaičiuoklėje „Calc“.

Susijusios temos

Makrokomandos