Turinys

# Faksimilės vediklis – Siuntėjas ir gavėjas

Šiame žingsnyje nurodoma faksimilės siuntėjo ir gavėjo informacija.

Jei norite tai atlikti…

Pasirinkite komandą Failas → Vedikliai → Faksimilė ir atverkite kortelę Siuntėjas ir gavėjas.

### Atgalinį adresą imti iš naudotojo duomenų

Faksimilės šablone įterpiami adreso vietaženkliai. Kai vėliau kursite faksimilės dokumentą, spustelėkite vietaženklį ir įrašykite reikiamą informaciją.

### Naujas atgalinis adresas

Jei ši parinktis pažymėta, adresą galima įvesti tolesniuose laukeliuose. Adreso informacija į fakso dokumentą įterpiama tiesiogiai paprastu tekstu.

#### (Adreso laukai)

Nurodoma siuntėjo adreso informacija.

### Naudoti vietaženklius gavėjo adresui

Faksimilės šablone įterpiami adreso vietaženkliai. Kai vėliau kursite faksimilės dokumentą, spustelėkite vietaženklį ir įrašykite reikiamą informaciją.

### Naudoti adresų duomenų bazę laiškų komponavimui

Įterpiami duomenų bazės laukai vėlesniam faksimilės dokumento komponavimui.

Eiti į skyrių „Faksimilės vediklis – Puslapinė poraštė“