Turinys

# Keliai

Šiame skyriuje aprašomos svarbių „LibreOffice“ programos aplankų vietos. Aplankų vietas galima keisti.

Jei norite tai atlikti…

Pasirinkite LibreOffice → Parinktys Priemonės → Parinktys → LibreOffice → Failų vietos.

Pasirinkite Įrankiai → Autotekstas → Kelias. (tik autotekstas)

## „LibreOffice“ naudojamos vietos

Jei norite taisyti kurį nors įrašą sąraše, spustelėkite tą įrašą ir tada spustelėkite mygtuką Taisyti. Taip pat galima dukart spustelėti įrašą.

## Numatyta

Mygtuku Numatyta atstatomos pradinės failų vietos pažymėtiems įrašams.

## Taisyti

Spustelėjus atveriamas aplanko parinkimo arba vietos taisymo dialogo langas.

Jei norite perrikiuoti įrašus sąraše, spustelėkite stulpelio Tipas antraštę. Stulpelių plotį galima keisti pele tempiant tarp stulpelių esantį skyriklį.

Aplanke {naudotojo profilis} ir jo poaplankiuose saugomi naudotojo duomenys. Aplanko {naudotojo profilis} vieta nustatoma „LibreOffice“ diegimo metu. Įprastas naudotojo profilio aplanko vietas įvairiose operacinėse sistemose galima sužinoti vikio straipsnio apie „LibreOffice“ naudotojo profilio tvarkymą skyriuje Default locations (anglų k.).

Toliau sąraše išvardijamos numatytosios naudotojo duomenų failų vietos ir paaiškinama, kokie duomenys saugomi kiekvienoje vietoje. Atskirų naudotojo duomenų tipų vietas pakeisti, pridėti ar pašalinti galima vietos taisymo dialogo lange.

Tipas | Numatytoji vieta | Aprašas
--- | --- | ---
Automatinis rašybos taisymas | {naudotojo profilis}/user/autocorr{naudotojo profilis}/user/autocorr{naudotojo profilis}\user\autocorr | Šiame aplanke saugomi naudotojo pridėti automatinio rašybos taisymo keitiniai.
Autotekstas | {naudotojo profilis}/user/autotext{naudotojo profilis}/user/autotext{naudotojo profilis}\user\autotext | Čia saugomi naudotojo autoteksto įrašai.
Atsarginės kopijos | {naudotojo profilis}/user/backup{naudotojo profilis}/user/backup{naudotojo profilis}\user\backup | Čia įrašomos automatiškai sukurtos atsarginės dokumentų kopijos.
Žodynai | {naudotojo profilis}/user/wordbook{naudotojo profilis}/user/wordbook{naudotojo profilis}\user\wordbook | Šiame aplanke laikomi žodynų failai su naudotojo įtrauktais žodžiais.
Galerija | {naudotojo profilis}/user/gallery{naudotojo profilis}/user/gallery{naudotojo profilis}\user\gallery | Į šį aplanką įrašomos naujos galerijos temos.
Paveikslai | {naudotojo profilis}/user/gallery{naudotojo profilis}/user/gallery{naudotojo profilis}\user\gallery | Šis aplankas rodomas, kai pirmą kartą atveriamas grafikos objekto atvėrimo arba įrašymo dialogo langas.
Šablonai | {naudotojo profilis}/user/template{naudotojo profilis}/user/template{naudotojo profilis}\user\template | Šiame aplanke galima laikyti naudotojo sukurtus šablonus.
Laikini failai | {naudotojo profilis}/user/temp{naudotojo profilis}/user/temp{naudotojo profilis}\user\temp | Šiame aplanke laikomi „LibreOffice“ programos darbui reikalingi laikini failai.
Mano dokumentai | Sistemos numatytasis dokumentų aplankas | Šis aplankas rodomas pirmą kartą atvėrus dokumento atvėrimo arba įrašymo dialogo langą.
Klasifikacija | {diegimo aplankas}/share/classification/example.xml{diegimo aplankas}/share/classification/example.xml{diegimo aplankas}\share\classification\example.xml | Iš šio failo „LibreOffice“ programa skaito TSCP BAF taisykles.

Vidinės programos vietos – tai vietos, kuriose laikomi kartu su „LibreOffice“ programa pateikiamo turinio failai. Vidinių programos vietų šiame dialogo lange keisti negalima.

Vidinės programos vietos yra aplanko {diegimo aplankas}\/share poaplankiai. Šie poaplankiai skirti tik skaitymui, o jų turinys prieinamas visiems naudotojams. Aplanko {diegimo aplankas} vieta nustatoma „LibreOffice“ diegimo metu.