Turinys

# Faksimilių siuntimas ir „LibreOffice“ programos pritaikymas joms siųsti

Jei norite tiesiogiai išsiųsti faksimilę iš „LibreOffice“ programos, turite turėti faksinį modemą ir faksinę tvarkyklę.

### Faksimilės siuntimas iš spausdinimo dialogo lango

1. Atverkite spausdinimo dialogo langą – pasirinkite komandą Failas → Spausdinti. Tada laukelyje Spausdintuvas pažymėkite fakso tvarkyklės pavadinimą.

2. Spustelėjus mygtuką Gerai atveriamas dialogo langas, kuriame galima nurodyti faksimilės gavėją.

### Mygtuko faksimilei siųsti nustatymas programoje „LibreOffice“

„LibreOffice“ programą galima nustatyti taip, kad veikiamasis dokumentas būtų išsiunčiamas faksimile vos vieno mygtuko spustelėjimu:

1. Pasirinkite LibreOffice → Parinktys Priemonės → Parinktys → „LibreOffice“ tekstų rengyklė → Spausdinimas.

2. Iš išskleidžiamojo sąrašo Faksas pasirinkite fakso tvarkyklę ir paspauskite mygtuką Gerai.

3. Dešiniuoju pelės klavišu spustelėkite standartinėje mygtukų juostoje. Iš atsivėrusio meniu pasirinkite Mygtukų juostos sąranka.

   Atveriama sąrankos lango kortelė Mygtukų juostos.

4. Spustelėkite mygtuką Pridėti komandą.

5. Pasirinkite kategoriją „Dokumentai“, o iš komandų sąrašo pasirinkite „Siųsti numatytuoju faksu“.

6. Spustelėkite Pridėti, paskui Užverti.

7. Kortelėje Mygtukų juostos spustelėdami rodyklės žemyn mygtuką perkelkite naująjį mygtuką į norimą vietą. Spustelėkite Gerai.

   Standartinėje mygtukų juostoje atsiras naujas mygtukas veikiamajam dokumentui išsiųsti faksu.

Susijusios temos

Mygtukų pridėjimas į mygtukų juostas