Turinys

# Išpjovų ir nuopjovų braižymas

Mygtukų juostoje Paprasti apskritimai ir ovalai yra priemonės elipsėms ir skrituliams braižyti. Šiomis priemonėmis taip pat galima nubrėžti skritulių ar elipsių išpjovas arba nuopjovas.

### Elipsės arba skritulio išpjovos braižymas:

1. Atverkite mygtukų juostą Paprasti apskritimai ir ovalai ir spustelėkite mygtuką Skritulio išpjova arba Elipsės išpjova. Žymeklis pasikeis į kryželį su skritulio išpjovos ženkliuku.

2. Nustatykite žymeklį ten, kur turės būti norimo skritulio kraštas, ir tempdami brėžkite apskritimą.

   Jei skritulį norite brėžti nuo centro, tempdami laikykite nuspaustą klavišą Option Alt.

3. Kai nubrėšite norimo dydžio apskritimą, atleiskite pelės klavišą. Apskritime pasirodys jo spindulys.

4. Nustatykite žymeklį ten, kur turės būti pirmasis išpjovos spindulys, ir spustelėkite.

   Spindulį žyminti atkarpa niekada neišeis už skritulio ribų, tad spustelėti galima bet kurioje dokumento vietoje.

5. Nustatykite žymeklį ten, kur bus antrasis išpjovos spindulys, ir spustelėkite. Nubraižoma skritulio išpjova.

Jei norite nubraižyti skritulio arba elipsės nuopjovą, mygtukų juostoje spustelėkite atitinkamą mygtuką ir atlikite analogiškus žingsnius kaip ir braižydami skritulio išpjovą.

Jei norite nubrėžti elipsės ar apskritimo lanką, mygtukų juostoje spustelėkite vieną iš lanko braižymo mygtukų ir atlikite analogiškus žingsnius kaip ir braižydami skritulio išpjovą.

Susijusios temos

Kreivių braižymas